CELEX: C2006/010/44
Language: fi
Date: 2006-01-14 00:00:00
Title: Asia T-377/05: Kanne  5.10.2005  — Seegmuller v. komissio

14.1.2006   
            
            
               FI
            
            
               Euroopan unionin virallinen lehti
            
            
               C 10/22
            
         Kanne 5.10.2005 — Seegmuller v. komissio
   (Asia T-377/05)
   (2006/C 10/44)
   Oikeudenkäyntikieli: ranska
   Asianosaiset
   
      Kantaja: Magali Seegmuller (Uccle, Belgia) (edustaja: asianajaja K. H. Hagenaar)
   
      Vastaaja: Euroopan yhteisöjen komissio
   Vaatimukset
   
               —
            
            
               Euroopan komission nimittävän viranomaisen 5.7.2005 tekemä se päätös on kumottava, jolla kantajaa estetään toteuttamasta asemapaikkaan määräämistään ja aloittamasta tehtävissään Guinean Conakryn valtuuskunnassa tämän valtuuskunnan hallinnollisena johtajana
            
         
               —
            
            
               hyväksyy lähtökohtaisesti kantajan vahingonkorvausvaatimuksen, jota vastaava summa arvioidaan myöhemmin ja joka koskee vastaajan hänelle aiheuttamaa aineellista vahinkoa ja henkistä kärsimystä
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka on komission sopimussuhteinen toimihenkilö, toimitti hakemuksensa Kongon Brazzavillen hallinnollisen johtajan toimeen (avointa toimea koskeva ilmoitus COM/2004/2982/F). Hänelle ilmoitettiin 5.1.2005, että hän oli läpäissyt valinnan. Kun komission ulkosuhteiden pääosastolta tiedusteltiin, oliko kantaja valmis hyväksymään jonkun muun valtuuskunnan, hän ilmoitti suostuvansa myös siihen, että hänet määrätään Guinean Conakryyn.
   Kuten tapana on, kantaja kävi lääkärintarkastuksessa Guinean Conakryn valtuuskuntaan lähtöään varten. Komission asiantuntijalääkäri totesi 17.3.2005 päivätyssä ilmoituksessa, että kantajalla ei ollut terveydellisiä edellytyksiä tehtäviensä hoitamiseen kyseisessä valtuuskunnassa. Tämän ilmoituksen johdosta ulkosuhteiden pääosasto ilmoitti kantajalle, että hän ei voinut aloittaa tehtävissä Guinean Conakryssa. Kantaja esitti siten tästä viimeksi mainitusta päätöksestä valituksen, joka hylättiin 5.7.2005 tehdyllä riidanalaisella päätöksellä.
   Kanteensa tueksi kantaja väittää, että ulkosuhteiden pääosaston johtajalla ei ollut toimivaltaa tehdä 15.4.2005 tehty päätös ja että harkintavaltaa on käytetty väärin. Lisäksi kantaja väittää, että komission asiantuntijalääkäri on tehnyt arviointivirheitä, koska asiantuntijalääkärin 17.3.2005 antamassa lausunnossa ei osoiteta kantajan mukaan mitään ymmärrettävissä olevaa yhteyttä siinä olevien lääketieteellisten toteamusten ja niistä tehtyjen johtopäätösten välillä.